b'\n_START_ARTICLE_\nRauma kulturhus\n_START_PARAGRAPH_\nRauma kulturhus er et kulturhus p\xc3\xa5 \xc3\x85ndalsnes i Rauma kommune. Huset \xc3\xa5pnet 14. september 2007._NEWLINE_Byggeperioden p\xc3\xa5gikk mellom 1. august 2006 og 1. august 2007, og bygget kostet ca. 60 millioner kroner._NEWLINE_Rauma kulturhus drives som et kommunalt foretak, men eierselskapet er et AS med 50\xc2\xa0% aksjene eid av Rauma kommune og 50\xc2\xa0% eid av Wenaasgruppen AS. Kulturhuset ligger i tilknytning til Grand Hotel Bellevue. Huset er tegnet av arkitekt Kjell Kosberg._NEWLINE_Storsalen \xc2\xabTrollstolen\xc2\xbb har 330 sitteplasser i amfi, og inntil 800 med flatt golv. Kinosalen \xc2\xabBl\xc3\xa5stolen\xc2\xbb har 86 sitteplasser._NEWLINE_I kulturhuset ligger ogs\xc3\xa5 Rauma folkebibliotek, \xc3\x85ndalsnes kino, Rauma kulturskole og Rauma frivilligsentral.\n_START_SECTION_\nHistorikk\n_START_PARAGRAPH_\n1998_NEWLINE_Kulturhuskomit\xc3\xa9 oppnevnt av Rauma Kommune_NEWLINE_2000_NEWLINE_Egen oppnevnt kulturhuskomit\xc3\xa9 med representanter fra det frivillige kulturliv. Ny kulturhuskomit\xc3\xa9 oppnevnt av Rauma Kommune._NEWLINE_2001_NEWLINE_Innstillingen \xc2\xabKulturhus i Rauma \xe2\x80\x93 n\xc3\xb8kkelen til et attraktivt lokalsamfunn\xc2\xbb, ble ferdigstilt i mai 2001. Denne ble behandlet i formannskapet og kommunestyret i Rauma kommune, og det ble i kommunedelplanen regulert inn tomt for plassering av kulturhus. Av \xc3\xb8konomiske hensyn m\xc3\xa5tte kulturhussaka legges p\xc3\xa5 is._NEWLINE_2004_NEWLINE_Kulturhussaka kom igjen p\xc3\xa5 dagsordenen. Den direkte \xc3\xa5rsak til det, var at Lars Wenaas i Wenaasgruppen tok kontakt med Rauma kommune, med tilbud om \xc3\xa5 bli med p\xc3\xa5 \xc3\xa5 delfinansiere kulturhus i tilknytning til Grand Hotel. Det resulterte i at kulturhuset den 13.desember kom inn p\xc3\xa5 kommunens \xc3\xb8konomiplan fra og med 2005'